
1. 
VISPĀRĪGĀ INFORMĀCIJA
1.1. Iepirkuma metode – atklāts konkurss saskaņā ar Publisko iepirkumu likumu  (turpmāk – PIL).
1.2. Iepirkuma identifikācijas numurs – IeM VUGD 2026/33.
1.3. Pasūtītājs ir Valsts ugunsdzēsības un glābšanas dienests (turpmāk – Pasūtītājs)                        reģ.Nr. 90000049834, Talejas iela 1, Rīga, LV-1026.
1.4. Ieinteresētā persona organizatoriska rakstura jautājumu gadījumā var sazināties ar Valsts ugunsdzēsības un glābšanas dienesta Iepirkumu un nodrošinājuma pārvaldes Iepirkumu nodaļas juriskonsulti Rasu Lūsi, mobilais tālrunis: +371 29350863.
1.5. Ne pasūtītājs, ne iepirkuma komisija (turpmāk – komisija) neuzņemas nekādu atbildību par pretendenta izmaksām piedāvājuma sagatavošanai un iesniegšanai neatkarīgi no konkursa rezultātiem. 
1.6. Finansēšanas avots: Ugunsdzēsības kapacitātes stiprināšana Klaipēdas un Kurzemes reģionos ugunsgrēku mazināšanai (FireLess, LL-00275).
2. [bookmark: _Toc429993227]INFORMĀCIJA PAR IEPIRKUMA PRIEKŠMETU 
2.1. Iepirkuma priekšmets ir rezultātu fiksēšanas iekārtas iegāde (turpmāk – Prece), saskaņā ar tehnisko specifikāciju (2. pielikums).

2.2. Iepirkuma priekšmets atbilstoši CPV klasifikatoram ir 37400000-2 (Sporta preces un inventārs).
2.3. Iepirkuma NUTS kods ir LV003.
2.4. Konkurss netiek dalīts iepirkuma priekšmeta daļās.
2.5. Pretendents var iesniegt vienu piedāvājuma variantu. Jāiesniedz pilnībā piedāvāts iepirkuma priekšmeta apjoms.
2.6. [bookmark: _GoBack]Konkursa paredzamā līgumcena ir EUR 16 008,26 (sešpadsmit tūkstoši astoņi euro un                    26 centi) bez pievienotās vērtības nodokļa (turpmāk – PVN). 
2.7. Tehniskās specifikācijas aktualizēšanas datums: 2026. gada 21. maijā.

2.8. Preces piegādes vieta: Liepājas pilsētas teritorijā.
3. IEPIRKUMA PRETENDENTS
3.1. Par atklāta konkursa pretendentu var būt jebkura fiziska vai juridiska persona un personu apvienība jebkurā to kombinācijā (turpmāk – pretendents), kas iesniegusi piedāvājumu atklāta konkursa nolikumā (turpmāk – nolikums) noteiktajā kārtībā.
3.2. Visiem pretendentiem konkursā piemēro vienādus noteikumus.
3.3. Ja piedāvājumu konkursam iesniedz personu apvienība, visi apvienības dalībnieki paraksta gan pieteikumu, gan tehnisko un finanšu piedāvājumu. Gadījumā, ja pieteikumu, tehnisko un finanšu piedāvājumu paraksta viens no apvienības dalībniekiem, piedāvājumam jāpievieno pārējo personu apvienības dalībnieku pilnvaru oriģināli vai to apliecinātas kopijas.
3.4. Ja piedāvājumu konkursam iesniedz personu apvienība, piedāvājumā norāda personu, kura pārstāv personu apvienību konkursā, nodrošinot konkursa ietvaros informācijas apmaiņu ar komisiju. Personu apvienības dalībnieki konkursam iesniegtajā piedāvājumā norāda arī katras personas uzņemtos pienākumus paredzamās vienošanās saistību izpildē. Šo informāciju paraksta katrs personu apvienības dalībnieks.
3.5. Ja personu apvienību tiek atzīta par konkursa uzvarētāju, personu apvienība, attiecībā uz kuru pieņemts lēmums slēgt piegādes līgumu (turpmāk – Līgums), pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu (iesniedz pasūtītājam apliecinātu sabiedrības līguma kopiju), vienojoties par apvienības dalībnieku atbildības sadalījumu. 
3.6. Pretendents var balstīties uz citu uzņēmēju iespējām, tajā skaitā, lai pierādītu atbilstību konkursa nolikumā izvirzītajām kvalifikācijas prasībām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Pretendents var balstīties uz citu personu iespējām tikai tad, ja šīs personas, sniegs pakalpojumus, kuru izpildei attiecīgās spējas ir nepieciešamas. Šādā gadījumā Pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos ar Pretendentu par nepieciešamo resursu nodošanu Pretendenta rīcībā un sadarbību konkrētā iepirkuma līguma izpildei, ja konkursa rezultātā iepirkuma līguma slēgšanas tiesības tiktu piešķirtas Pretendentam.
3.7. Apakšuzņēmēju piesaistes gadījumā pretendents norāda visus paredzamos apakšuzņēmējus, kuriem sniedzamo pakalpojumu vērtība ir EUR 10 000 (desmit tūkstoši euro) un norāda apakšuzņēmējiem izpildei nododamās līguma daļas un to apjomu EUR (veidlapa                                    4. pielikums), kā arī iesniedz attiecīgā apakšuzņēmēja parakstītu apliecinājumu (veidlapa                         5. pielikums).
4. [bookmark: _Toc429993229]PAPILDUS INFORMĀCIJAS SAŅEMŠANA PAR IEPIRKUMU 
4.1. [bookmark: _Hlk211929250]Nolikums, kā arī papildus informācija par atklātu konkursu ir pieejama Elektronisko iepirkumu sistēmas www.eis.gov.lv (turpmāk – EIS) e-konkursu apakšsistēmā (turpmāk – Apakšsistēma) Pasūtītāja pircēja profilā https://www.eis.gov.lv/EKEIS/Supplier/Organizer/525.
4.2. [bookmark: _Hlk211929259]Ieinteresētā persona jautājumus par nolikumu uzdod rakstiskā veidā, iesniedzot jautājumus EIS Apakšsistēmas attiecīgā konkursa sadaļā. Ieinteresētā persona ir tiesīga papildus informāciju pieprasīt ārpus EIS Apakšsistēmas, elektroniski nosūtot uz e-pastu: iepirkumi@vugd.gov.lv,  tikai tādā gadījumā, ja EIS Apakšsistēmā ir radušies darbības traucējumi, par kuriem informācija ir pieejama EIS.

4.3. [bookmark: _Hlk211929267]Uz informācijas pieprasījumiem un jautājumiem obligāti jābūt norādei: Atklātam konkursam “Rezultātu fiksēšanas iekārta ar metāla arku iegāde” (iepirkuma identifikācijas numurs:                       IeM VUGD 2026/33) (turpmāk – konkurss).

4.4. [bookmark: _Hlk211929275]Visu informāciju par atklāta konkursa norisi, kā arī atbildes uz ieinteresēto pretendentu jautājumiem komisija sniedz rakstiski, iesniedzot jautājumus EIS Apakšsistēmas attiecīgā konkursa sadaļā.

4.5. [bookmark: _Hlk211929283]Ja ieinteresētā persona ir laikus pieprasījusi papildu informāciju par atklātu konkursu, komisija atbildi tai sniedz rakstiskā veidā 5 (piecu) darba dienu laikā no jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām, ievietojot sniegto atbildi arī EIS Apakšsistēmas attiecīgajā konkursa sadaļā. Par jautājuma saņemšanas dienu uzskata dienu, kad jautājumi iesniegti EIS Apakšsistēmas attiecīgā konkursa sadaļā, ja jautājumi ir nosūtīti ārpus Pasūtītāja noteiktā darba laika par saņemšanas dienu uzskata nākamo darba dienu.

4.6. [bookmark: _Hlk211929291]Ja ieinteresētā persona ir pieprasījusi papildu informāciju, neievērojot nolikuma                                              4.5. apakšpunktā noteiktos termiņus, komisijai ir tiesības atbildi nesniegt. 

4.7. [bookmark: _Hlk211929299]Ja pretendents pieprasa izsniegt iepirkuma procedūras dokumentus drukātā veidā, Pasūtītājs tos izsniedz piegādātājam 3 (trīs) darba dienu laikā pēc tam, kad saņemts šo dokumentu pieprasījums, ievērojot nosacījumus, ka dokumentu pieprasījums iesniegts laikus pirms piedāvājumu iesniegšanas termiņa.

4.8. Mutvārdos sniegtā informācija iepirkuma procedūras ietvaros nav saistoša, bet tā var būt precizējošs informācijas avots.
5. [bookmark: _Toc429993230]PIEDĀVĀJUMA IESNIEGŠANAS UN ATVĒRŠANAS VIETA, DATUMS, LAIKS UN KĀRTĪBA
5.1. Pretendents piedāvājumu iesniedz līdz Iepirkumu uzraudzības biroja publikāciju vadības sistēmā un EIS Apakšsistēmā noteiktajam termiņam. 
5.2. Ārpus EIS Apakšsistēmas iesniegtie piedāvājumi tiks atzīti par neatbilstošiem nolikuma prasībām un neatvērti tiks atgriezti atpakaļ iesniedzējam.

5.3. Piedāvājumu atvēršana notiek pēc piedāvājumu iesniegšanas termiņa beigām, Iepirkumu uzraudzības biroja publikāciju vadības sistēmā un EIS Apakšsistēmā noteiktajā termiņā. Komisija iesniegtos piedāvājumus atver vienlaikus.  

5.4. Piedāvājuma atvēršanas sanāksmes protokolā tiek norādīta Ministru kabineta 2017. gada                                     28. februāra noteikumu Nr. 107 “Iepirkuma procedūru un metu konkursu norises kārtība”                               15. punktā noteiktā informācija – pretendenti, piedāvājumu iesniegšanas datums, laiks un piedāvātās cenas vai izmaksas.  

5.5. Kad visi piedāvājumi atvērti, piedāvājumu atvēršanas sanāksmi slēdz.

5.6. Ja pretendents pieprasa, komisija 3 (trīs) darba dienu laikā pēc piedāvājumu atvēršanas sanāksmes izsniedz pretendentam piedāvājumu atvēršanas sanāksmes protokola kopiju. 

5.7. Gadījumā, ja piedāvājumu atvēršanas sanāksmes laikā Pasūtītājam radīsies tehniskas problēmas, ko nav bijis iespējams paredzēt un ko nevar novērst īsā laikā (piemēram, interneta darbības traucējumi, datortehnikas bojājumi u.c.), piedāvājumu atvēršanas sanāksme tiks pārcelta uz citu laiku, par ko tiks informēti visi piedāvājumu atvēršanas sanāksmes dalībnieki. Informācija par jauno piedāvājumu atvēršanas sanāksmes laiku tiks publicēta EIS Apakšsistēmā attiecīgā konkursa sadaļā.
5.8. Ja EIS Apakšsistēmā konstatēti darbības traucējumi, kuru dēļ nav bijis iespējams iesniegt piedāvājumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu iesniegšanas termiņa beigām, piedāvājumu iesniegšanas termiņš pēc EIS Apakšsistēmas darbības atjaunošanas tiks pārcelts par vienu darba dienu. EIS Apakšsistēmas darbības atjaunošanas dienā tajā tiks ievietots paziņojums par sistēmas darbības traucējumiem un tiks norādīti iepirkumi, kuru termiņi pārcelti.
6. [bookmark: _Toc429993231]INFORMĀCIJA PAR PIEDĀVĀJUMA NOFORMĒŠANU UN IESNIEDZAMAJIEM DOKUMENTIEM 
6.1. Piedāvājums jāsagatavo iesniegšanai elektroniski EIS Apakšsistēmā, ievērojot šādas pretendenta izvēles iespējas:

6.1.1. izmantojot Apakšsistēmas piedāvātos rīkus, aizpildot minētās sistēmas Apakšsistēmā konkursa sadaļā ievietotās formas;

6.1.2. elektroniski aizpildāmos dokumentus elektroniski sagatavojot ārpus Apakšsistēmas un pievienojot atbilstošajām prasībām (pretendents ir atbildīgs par aizpildāmo formu atbilstību dokumentācijas prasībām un formu paraugiem);

6.1.3. elektroniski sagatavoto piedāvājumu šifrējot ārpus Apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām). Šādā gadījumā pretendentam ne vēlāk kā 15 (piecpadsmit) minūšu laikā pēc piedāvājumu iesniegšanas termiņa beigām jāiesniedz elektroniskā atslēga ar paroli šifrētā dokumenta atvēršanai.

6.2. Sagatavojot piedāvājumu, pretendents ievēro, ka:

6.2.1. pretendenta aizpildāmie piedāvājuma dokumenti saskaņā ar Apakšsistēmā konkursa profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā konkursa profila sadaļā. Atsauksmes u.c. dokumentus, kas nav jāaizpilda atbilstoši Apakšsistēmā konkursa profilam pievienotajām dokumentu veidnēm, pretendents ir tiesīgs iesniegt .pdf formātā;

6.2.2. piedāvājums jāsagatavo tā, lai nekādā veidā nebūtu apdraudēta Apakšsistēmas darbība un nebūtu ierobežota piekļuve piedāvājumā ietvertai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Gadījumā, ja piedāvājums saturēs kādu no apakšpunktā noteiktajiem riskiem, tas netiks izskatīts;

6.2.3. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu.
6.3. Piedāvājuma dokumenti jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām). Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (-u) pārstāvības (paraksta) tiesības.
6.4. Piedāvājumu sagatavo latviešu valodā. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.
6.5. Pretendents apliecina[footnoteRef:1] iesniegto dokumentu kopiju pareizību atbilstoši Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”. Ja komisijai rodas šaubas par iesniegtās dokumenta kopijas autentiskumu, tā pieprasa, lai Pretendents uzrāda dokumenta oriģinālu vai iesniedz apliecinātu dokumenta kopiju. [1:  Atbilstoši Dokumentu juridiskā spēka likuma 6. panta 5.1 daļas noteikumiem fiziskā persona un organizācija var apliecināt dokumentu atvasinājumu kopumu ar vienu apliecinājumu.] 

6.6. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
6.7. Ja Pasūtītājam rodas šaubas par iesniegtā dokumenta kopijas autentiskumu, tad saskaņā ar PIL 41. panta piekto daļu pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
6.8. Pretendenta piedāvājums sastāv no šādiem dokumentiem:
6.8.1. pretendenta pieteikums, kas noformēts atbilstoši nolikuma 1. pielikumā pievienotajam paraugam;
6.8.2. nolikuma 7. punktā norādītajiem, pretendentu atlasei iesniedzamajiem dokumentiem;
6.8.3. pretendenta tehniskais piedāvājums atbilstoši nolikuma 8. punktam;
6.8.4. pretendenta finanšu piedāvājums atbilstoši nolikuma 9. punktam.
6.9. Pretendents līdz piedāvājumu iesniegšanas termiņa beigām var rakstiski grozīt vai atsaukt iesniegto piedāvājumu, izmantojot EIS pieejamos rīkus:
6.9.1. piedāvājuma grozījuma gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis;

6.9.2. piedāvājuma atsaukšanas gadījumā pretendents tiek izslēgts no tālākās līdzdalības konkursā.
6.10. Iesniegto piedāvājumu dokumentu grozījumi un papildināšana pēc piedāvājumu iesniegšanas termiņa beigām un to atvēršanas uzsākšanas nav pieļaujama.
7. [bookmark: _Toc429993232]PRETENDENTU ATLASEI IESNIEDZAMIE DOKUMENTI 
7.1. Pretendentu atlases nosacījumi ir obligāti visiem pretendentiem, kas vēlas iegūt tiesības slēgt Līgumu. Iesniedzot nolikuma 7. punktā pieprasītos dokumentus, pretendents apliecina, ka tā kvalifikācija ir pietiekama Līguma izpildei. 
7.2. Pretendenta pieteikums (1. pielikums). 
7.3. [bookmark: _Ref375002371]Ārvalstu pretendents iesniedz: komercdarbību reģistrējošas institūcijas ārvalstī, kur pretendents reģistrēts, izdotas un spēkā esošas reģistrācijas apliecības vai līdzvērtīga dokumenta kopiju vai norāda oficiālu, publiski pieejamu reģistru, kur komisija var pārliecināties par pretendenta reģistrāciju.
7.4. [bookmark: _Hlk199322144]Pretendentam saskaņā ar PIL 49. panta pirmo daļu ir tiesības iesniegt Eiropas vienoto iepirkuma procedūras dokumentu (turpmāk – EVIPD), kā sākotnējo pierādījumu nolikuma 11. punktā noteikto atlases prasību atbilstībai. Eiropas vienotā iepirkuma procedūras dokumenta veidlapu pretendents aizpilda izmantojot tiešsaistes pakalpojumu, kas pieejams: http://espd.eis.gov.lv/. EVIPD veidlapā obligāti jāaizpilda I–IV daļa. 
7.4.1. EVIPD iesniedz par katru no šādām minētajām personām:
7.4.1.1. piedāvājumu iesniegušo pretendentu (tostarp par katru piegādātāju apvienības dalībnieku atsevišķi);
7.4.1.2. pretendenta norādīto apakšuzņēmēju, kura sniegto pakalpojumu vērtība ir vismaz                           EUR 10 000 (desmit tūkstoši euro);
7.4.1.3. pretendenta norādīto personu, uz kuras iespējām pretendents balstās, lai apliecinātu, ka tā kvalifikācija ir atbilstoša nolikumā noteiktajām prasībām.
7.4.2. Pretendentam ir tiesības iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
7.4.3. Ja komisija pieņēmusi lēmumu par līguma slēgšanas tiesību piešķiršanu pretendentam, kurš kā sākotnējo pierādījumu atbilstībai nolikuma 11. punktā noteiktajām atlases prasībām iesniedzis EVIPD, pretendentam 3 (trīs) darba dienu laikā pēc komisijas pieprasījuma nosūtīšanas jāiesniedz nolikumā 7. punktā minētie kvalifikāciju apliecinošie dokumenti. Ja pieprasītie dokumenti nav iesniegti noteiktajā termiņā vai tie neatbilst EVIPD veidlapā norādītajai informācijai vai nolikuma 11. punktā noteiktajām prasībām, pretendents tiek izslēgts no turpmākās dalības konkursā.
7.5. Pretendentam ir tiesības iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
7.6. Visiem personu apvienības dalībniekiem jāiesniedz nolikuma 7.2. un 7.3. apakšpunktā pieprasītie dokumenti atkarībā no līdzdalības piedāvājumā un paredzamā Līguma izpildē.
7.7. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. Komisija attiecīgus dokumentus pieprasa un pārbauda tikai tam pretendentam, kuram būtu piešķiramas līguma slēgšanas tiesības.
8. TEHNISKAIS PIEDĀVĀJUMS
8.1. Pretendents nedrīkst iesniegt tehniskā piedāvājuma variantus. 
8.2. Pretendents iesniedz tehnisko specifikāciju un tehnisko piedāvājumu (2. pielikums). Informāciju jānorāda tādā veidā, lai komisijai neapšaubāmi saprotams, kādā veidā pretendents nodrošinās tehniskās specifikācijas prasību izpildi. Tehnisko specifikāciju un tehnisko piedāvājumu Pretendents sagatavo atbilstoši nolikuma 2. pielikuma veidlapai.  
8.3. Ja Tehniskajā specifikācijā kāda Prece ar specificēto funkcionālo līmeni vairs nav piedāvājumā, jāpiedāvā augstāka funkcionālā līmeņa Prece.
8.4. Piedāvājumam var pievienot bukletus, prospektus, brošūras un citus materiālus, kas precizē tehnisko informāciju un sniedz vizuālo priekšstatu par piedāvāto preču atbilstību prasībām.
8.5. Tehniskajā specifikācijā tiek noteiktas minimālās nepieciešamās prasības.
9. [bookmark: _Toc429993234]FINANŠU PIEDĀVĀJUMS 
9.1. Finanšu piedāvājumā pretendents norāda piedāvātā iepirkuma priekšmeta cenu, iekļaujot tajā visus nodokļus un izmaksas, kas saistītas ar piegādi un garantijas saistībām, kas izriet no pretendenta iesniegtā tehniskā piedāvājuma.
9.2. Pretendents iesniedz Finanšu piedāvājumu atbilstoši nolikuma 3. pielikuma veidlapai.
9.3. Finanšu piedāvājumā cenas norāda euro bez PVN ar precizitāti līdz 2 (divām) zīmēm aiz komata.
9.4. Finanšu piedāvājumā pretendents norāda cenu par preci, ievērojot šādus nosacījumus:
9.4.1. cenā ir ietvertas materiālu izmaksas, nepieciešamo palīgmateriālu izmaksas, tehnikas un dažāda aprīkojuma izmantošanas izmaksas, kā arī ar kvalitātes un garantijas nodrošināšanu saistītās izmaksas;

9.4.2. cena ir fiksēta uz visu Līguma darbības laiku un nevar tikt mainīta;

9.4.3. cenā ir ietverti arī tādi riski kā tiesību aktu izmaiņu risks, pašizmaksas (tajā skaitā arī materiālu, darbaspēka) sadārdzinājuma risks;

9.4.4. preces vienības izcenojumos nav  pieļaujama nulles vērtības norādīšana.
9.5. [bookmark: _Toc429993236]Pretendents nedrīkst iesniegt Finanšu piedāvājuma variantus.
10. PIEDĀVĀJUMA NOFORMĒJUMA ATBILSTĪBAS VĒRTĒŠANA
10.1. Komisija izvērtē piedāvājuma atbilstību nolikuma 6. punktā noteiktajām prasībām.
10.2. Komisija izskata katra pretendenta piedāvājuma atbilstību nolikuma prasībām un pieņem lēmumu par tālāku piedāvājuma izskatīšanu.
10.3. Komisija noraida pretendenta piedāvājumu kā neatbilstošu noformējuma prasībām, ja nav iesniegta kāda no nolikuma 6.8. apakšpunkta piedāvājuma sastāvdaļām, ja konstatētās neatbilstības ir būtiskas, apgrūtina piedāvājumu tālāku izskatīšanu vai rada pamtotas šaubas par iesniegto piedāvājuma  dokumentu kā vienota kopuma saglabāšanu.
10.4. Komisija pieņem lēmumu par Pretendenta piedāvājuma atbilstību nolikuma 6. punktā noteiktajām prasībām.
11. PRETENDENTA ATLASE
11.1. [bookmark: _Ref375044165]Pretendentu atlases nosacījumi ir obligāti visiem pretendentiem, kuri vēlas iegūt tiesības slēgt Līgumu.
11.2. Pretendentam ir juridiskā tiesībspēja slēgt iepirkuma līgumu.

11.3. Pretendents var balstīties uz citu personu tehniskajām un profesionālajām iespējām atbilstoši PIL 46. panta ceturtajai daļai. 
11.4. Izskatot pretendenta iesniegtos dokumentus un publiskajos reģistros pieejamo informāciju, komisija pieņem lēmumu, vai tas atbilst nolikuma 11. punktā izvirzītajām pretendentu atlases prasībām.

11.5. Komisija pretendenta kvalifikāciju var atzīt par neatbilstošu, ja:

11.5.1. pretendents nav iesniedzis visus nolikuma 7. punktā pieprasītos dokumentus;


11.5.2. informācija publiskajos reģistros vai kāds no iesniegtajiem dokumentiem neapliecina pretendenta atbilstību nolikuma 11. punktā izvirzītajiem pretendenta atlases nosacījumiem;

11.5.3. pretendents ir sniedzis nepatiesu informāciju, lai apliecinātu atbilstību nolikumā noteiktajām pretendentu kvalifikācijas prasībām, vai vispār nav sniedzis pieprasīto informāciju.
12. TEHNISKĀ PIEDĀVĀJUMA VĒRTĒŠANA
12.1. Komisija pārbauda, vai pretendenta tehniskais piedāvājums atbilst tehniskās specifikācijas prasībām. Ja pretendenta tehniskais piedāvājums neatbilst tehniskajai specifikācijai, komisija tālāk šo piedāvājumu nevērtē.

12.2. Pretendents tehnisko piedāvājumu aizpilda detalizēti. Ja pretendents tehniskajā piedāvājumā norādīts vārdus “nodrošināsim”, “jā” ,“atbilst”, “piekrītam”,  “apliecinām” vai tamlīdzīgi, izņemot vietas, kur tehniskajā specifikācijā tas ir noteikts, tad komisijai ir tiesības lemt par piedāvājumu atzīšanu par neatbilstošu tehniskās specifikācijas prasībām un to tālāk nevērtēt.

12.3. Komisija pieņem lēmumu par katra pretendenta tehniskā piedāvājuma atbilstību nolikuma prasībām.
13. [bookmark: _Toc429993238][bookmark: _Toc429993240]FINANŠU PIEDĀVĀJUMA VĒRTĒŠANA 
13.1. Komisija pārbauda, vai:
13.1.1. finanšu piedāvājumā nav aritmētiskās kļūdas;
13.1.2. finanšu piedāvājums nav nepamatoti lēts;
13.1.3. finanšu piedāvājums ir noformēts atbilstoši nolikuma prasībām. 
13.2. Ja komisija konstatē aritmētisko kļūdu finanšu piedāvājumā, tā labo šo kļūdu atbilstoši nolikuma 3. pielikumā noteiktajam. Par veikto labojumu finanšu piedāvājumā, komisija informē Pretendentu, kura piedāvājumā ir labota aritmētiskā kļūda.
14. SAIMNIECISKI VISIZDEVĪGĀKĀ PIEDĀVĀJUMA NOTEIKŠANA
14.1. No visiem prasībām atbilstošajiem piedāvājumiem komisija izvēlēsies saimnieciski visizdevīgāko piedāvājumu konkursā atbilstoši šādiem kritērijiem:

	Nr.
p.k.
	Vērtēšanas kritēriji
	Vērtēšanas aspekti
	Maksimālais punktu skaits

	1.
	Cena (piedāvājuma cena bez PVN)
	Zemākā piedāvātā cena
Cena = --------------------------------------X 90
Pretendenta piedāvātā cena
	90

	2.
	Ierīces elektrības patēriņš pie maksimālās noslodzes (kWh) 
	                         
Zemākais piedāvātais ierīces elektrības patēriņš 
pie maksimālās noslodzes (kWh)*
Elektrības
 patēriņš = ---------------------------------------------------X 10
                    Pretendenta piedāvātais ierīces elektrības patēriņš 
           pie maksimālās noslodzes (kWh)*
	10

	KOPĀ
	100


*tiks vērtēts pretendenta tehniskajā specifikācijā un tehniskajā piedāvājumā (2. pielikums)                                   4. apakšpunktā piedāvātās preces elektrības patēriņš (kWh) pie maksimālās noslodzes.

14.2. Maksimālais punktu skaits, ko iespējams iegūt, ir 100 punkti.
14.3. Punktu skaits tiek aprēķināts ar precizitāti divi cipari aiz komata. Kopvērtējums katram piedāvājumam tiek iegūts, saskaitot katram vērtēšanas kritērijam piešķirtos punktus.
14.4. Komisija sākotnēji izvērtē visu pretendentu iesniegtos finanšu piedāvājumus un tehniskā piedāvājuma 4. apakšpunktu.
14.5. Par saimnieciski visizdevīgāko piedāvājumu iepirkuma komisija atzīst to Pretendenta piedāvājumu, kas ieguvis vislielāko kopējo punktu skaitu, saskaitot kopā visus nolikuma                  14.1. apakšpunktā norādītos kritērijus. 
14.6. Par izšķirošo izvēles kritēriju, gadījumā, ja pirms tam, kad pieņemts lēmums par iepirkuma līguma slēgšanas tiesību piešķiršanu, konstatē, ka vismaz divu piedāvājumu novērtējums ir vienāds punktu skaits, Pasūtītājs nosaka izvēles kritēriju “Cena” un par saimnieciski visizdevīgāko tiks atzīts piedāvājums ar zemāko piedāvāto cenu.
14.7. Komisija visa tehniskā piedāvājuma un atlases prasību pārbaudi veic tikai tam pretendentam, kura piedāvājums ir saimnieciski visizdevīgākais piedāvājums ar vislielāko kopējo punktu skaitu.
14.8. Ja nolikuma 14.5. apakšpunktā minētā Pretendenta piedāvājums kādā vērtēšanas posmā neatbilst nolikumā izvirzītajām prasībām, tad komisija atkārtoti nosaka saimnieciski visizdevīgāko piedāvājumu atbilstoši nolikuma 14. punktam.
14.9. Gadījumā, ja konkursā piedāvājumu ir iesniedzis tikai viens pretendents un tas atbilst konkursa nolikumā noteiktajām prasībām, tad komisija ir tiesīga nepiešķirt saskaņā ar nolikuma                       14.1. apakšpunktā noteiktajiem vērtēšanas kritērijiem punktus, bet piešķirt līguma slēgšanas tiesības.
15. LĒMUMA PIEŅEMŠANA
15.1. Komisija, pēc piedāvājumu izvērtēšanas, pārbauda Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punkta izslēgšanas iemeslu  esamību attiecībā uz pretendentu. Ja, veicot pārbaudi, Komisija konstatē Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktos noteiktos izslēgšanas gadījumus, tā rīkojas atbilstoši Publisko iepirkumu likuma 42. panta un Publisko iepirkumu likuma 43. panta noteiktajā kārtībā.
15.2. Ja pretendents atbilstoši PIL 43. pantā noteiktajam nav atjaunojis uzticamību Pasūtītājs izslēdz pretendentu no tālākas dalības konkursā.
15.3. Komisija pēc piedāvājumu izvērtēšanas un pirms lēmuma pieņemšanas, ar kuru tiek noteikts uzvarētājs un piešķirtas Līguma slēgšanas tiesības pārbauda vai attiecībā uz Starptautisko un Latvijas Republikas nacionālo sankciju likuma 11.1 pantā norādītajām personām nav piemērotas Starptautisko un Latvijas Republikas nacionālo sankciju likuma 11.1 pantā noteiktās sankcijas. Ja šajā punktā minētajām personām ir piemērotas šajā punktā minētās sankcijas un ja tas kavēs Līguma izpildi, komisija pieņem lēmumu izslēgt pretendentu no dalības konkursā. 
15.4. Komisija pēc nolikuma 15.1. un 15.3. apakšpunktā minētās pārbaudes pieņem lēmumu par Līguma slēgšanu.
15.5. Pasūtītājs var jebkurā brīdī pārtraukt konkursu, ja tam ir objektīvs pamatojums.
15.6. Komisija 3 (trīs) darba dienu laikā pēc lēmuma par Līguma slēgšanu pieņemšanas vienlaikus (t.i. vienā dienā) informē visus pretendentus par pieņemto lēmumu par konkursa rezultātu.   
16. [bookmark: _Ref375045738]PRETENDENTA TIESĪBAS UN PIENĀKUMI
16.1. Piedalīšanās iepirkuma procedūrā ir pretendentu brīvas gribas izpausme. Iesniedzot savu piedāvājumu dalībai iepirkuma procedūrā, pretendents visā pilnībā pieņem un ir gatavs pildīt visas nolikuma prasības, kā arī normatīvajos aktos paredzētās normas. Ja pretendenta piedāvājums vai tā daļa būs pretrunā ar nolikumu, tā netiks akceptēta un var būt par iemeslu piedāvājuma noraidīšanai.
16.2. Pretendentam ir rūpīgi jāizskata un jārespektē visi norādījumi, formas, noteikumi un specifikācijas, kas iekļauti nolikumā. Gadījumā, ja pretendents konstatē pretrunas starp kādām nolikuma daļām vai kāda no nolikuma daļām viņam nav skaidra, pretendentam ir jāprasa skaidrojums no komisijas.
16.3. Pretendentam ir pilnībā jāsedz piedāvājuma sagatavošanas un iesniegšanas izmaksas.
16.4. Pretendentam ir tiesības iesniegt sūdzības par komisijas darbību, tajā skaitā par apstiprināto nolikumu, kā arī pārsūdzēt tās pieņemto lēmumu PIL noteiktajā kārtībā.
16.5. Pretendents atbildi uz komisijas papildus informācijas pieprasījumu sniedz norādītajā termiņā un veidā.
17. [bookmark: _Toc429993242]INFORMĀCIJA PAR LĪGUMU
17.1. Konkursa uzvarētājs iegūst tiesības slēgt Līgumu par konkursa iepirkuma priekšmeta piegādi.
17.2. Līgumu Pasūtītājs ar konkursa uzvarētāju noslēdz, pamatojoties uz nolikumu un pretendenta piedāvājumu.
17.3. Pasūtītājs Līgumu ar konkursa uzvarētāju noslēdz ne agrāk kā nākamajā darba dienā pēc PIL noteiktā nogaidīšanas termiņa beigām. 
17.4. Ja izraudzītais pretendents atsakās slēgt Līgumu ar Pasūtītāju vai nenoslēdz to 10 (desmit) darba dienu laikā pēc Līguma projekta nosūtīšanas saskaņošanai, komisija pieņem lēmumu slēgt Līgumu ar nākamo pretendentu, kurš piedāvājis nākošo saimnieciski visizdevīgāko piedāvājumu, vai pārtraukt konkursu, neizvēloties nevienu piedāvājumu. Ja pieņemts lēmums slēgt Līgumu ar nākamo pretendentu, kurš piedāvājis nākošo saimnieciski visizdevīgāko piedāvājumu, bet tas atsakās Līgumu slēgt, komisija pieņem lēmumu pārtraukt iepirkuma procedūru, neizvēloties nevienu piedāvājumu.
17.5. Līguma projekts ir nolikuma neatņemama sastāvdaļa.
18. PERSONAS DATU APSTRĀDE
Pasūtītājs apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).

3
1. 
2. pielikums
Atklātā konkursa nolikumam
PRETENDENTA PIETEIKUMS
<Sagatavošanas vieta>				                       <Sagatavošanas datums>
	Pretendenta nosaukums:
	 

	Reģistrācijas numurs:
	

	Juridiskā adrese:
	

	Pasta adrese:
	

	Tālruņa numurs:
	

	E-pasta adrese (oficiālais pretendenta saziņas                           e-pasts):
	

	E-adrese***
	

	Bankas nosaukums:
	

	Bankas kods:
	

	Konta numurs:
	

	Kontaktpersonas vārds, uzvārds, ieņemamais amats:
	

	Kontaktpersonas tālruņa numurs:
	

	Kontaktpersonas e-pasta adrese:
	

	Pretendents norāda vai uzņēmums atbilst mikro, mazā vai vidējā uzņēmuma statusam (MVU)* 
	Pretendents atbilst mikro uzņēmuma statusam ☐
Pretendents atbilst mazā uzņēmuma statusam ☐
Pretendents atbilst vidējā uzņēmuma statusam ☐
(pie atbilstošā atzīmēt ar “X”)*

	Pretendents norāda personas (nosaukums, reģistrācijas Nr.), kuram Pretendentā ir izšķirošā ietekme uz līdzdalības pamata normatīvo aktu par koncerniem izpratnē**
	
Aizpilda ja attiecināms


*Skatīt Iepirkumu uzraudzības biroja skaidrojumu par mikro, mazajiem un vidējiem uzņēmumiem (https://www.iub.gov.lv/lv/skaidrojums-mikro-mazie-un-videjie-uznemumi-mvu). 
**Saskaņā ar Koncernu likuma 3. panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3. panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem: 1) uzņēmumam sabiedrībā ir balsstiesību vairākums; 2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu; 3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu; 4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.
***Oficiālā elektroniskā adrese ir personalizēta pastkastīte portālā latvija.gov.lv, vienotai un drošai saziņai ar valsts un pašvaldību iestādēm.
Iesniedzam savu piedāvājumu atklātam konkursam “Rezultātu fiksēšanas iekārta ar metāla arku iegāde” (iepirkuma identifikācijas numurs: IeM VUGD 2026/33).
Iesniedzot šo pieteikumu, apliecinām, ka:
1. ņemot vērā paredzamās saistības, kuras izriet no mūsu iesniegtā piedāvājuma, esam reģistrēti, licencēti un/vai sertificēti atbilstoši attiecīgās valsts normatīvo aktu prasībām;

2. uz pretendentu neattiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas nosacījumi;

3. esam iepazinušies ar atklātā konkursa nolikumu un piekrītam visiem tā noteikumiem;

4. uz pretendentu neattiecas  Padomes Regulas (ES) Nr. 833/2014 (2014. gada 31. jūlijs) 5. k. panta                        1. punktā noteiktais, proti, pretendents (tai skaitā pretendenta apakšuzņēmējs/-i) nav:
a) Krievijas valstspiederīgais, fiziska persona, kas uzturas Krievijā, vai juridiska persona, vienība vai struktūra, kura iedibināta Krievijā;

b) juridiska persona, vienība vai struktūra, kuras īpašumtiesības vairāk nekā 50% apmērā tieši vai netieši pieder šī punkta a) apakšpunktā minētajai vienībai; 

c) fiziska vai juridiska persona, vienība vai struktūra, kas darbojas a) vai b) apakšpunktā minētās vienības vārdā vai saskaņā ar tās norādēm, tostarp, ja uz tiem attiecas vairāk nekā 10% no Vienošanās vērtības, apakšuzņēmēji, piegādātāji vai vienības, uz kuru spējām paļaujas publiskā iepirkuma direktīvu nozīmē.
5. piedāvājumā sniegtā informācija ir patiesa.
Mēs saprotam, ka komisija ir tiesīga pieņemt vai noraidīt jebkuru piedāvājumu, kuru saņems, ja tas neatbilst atklātā konkursa nolikumam vai netiek atzīts par saimnieciski visizdevīgāko piedāvājumu. Mēs apņemamies, pasūtījuma piešķiršanas gadījumā, izpildīt Līguma nosacījumus.

3. pielikums
Atklātā konkursa nolikumam
TEHNISKĀ SPECIFIKĀCIJA UN TEHNISKAIS PIEDĀVĀJUMS
	Pretendents tehnisko piedāvājumu aizpilda detalizēti. Ja pretendents tehniskajā piedāvājumā norādīs vārdus “nodrošināsim”, “jā” ,“atbilst”, “piekrītam”,  “apliecinām” vai tamlīdzīgi, izņemot vietas, kur tehniskajā specifikācijā tas ir noteikts, tad komisijai ir tiesības lemt par piedāvājumu atzīšanu par neatbilstošu tehniskās specifikācijas prasībām un to tālāk nevērtēt.
	Nr.
p.k.
	Pasūtītāja prasības pretendentam (specifikācija)
	Pretendenta tehniskais piedāvājums (detalizēts apraksts, aizpilda pretendents)

	Rezultātu fiksēšanas iekārta paredzēta ugunsdzēsēju sporta sacensībām “Stiprais ugunsdzēsējs” (FireFit tipa disciplīnām), kas tiek organizētas atbilstoši sacensību reglamentam. Iekārta ir kompleksa sacensību laika uzskaites sistēma, kura nodrošina starta un finiša fiksāciju, vienlaicīgu divu trašu darbību un rezultātu vizualizāciju.

	1. 
	Iekārtas raksturojums

	1.1. 
	Iekārta sastāv no:
· vadības bloka;
· starta ierīces ar skaņas signālu;
· starta zonas LED tablo; 
· manuālām finiša laika fiksēšanas ierīcēm;
· finiša zonas LED tablo.
	

	1.2. 
	Iekārta nodrošina sacensību rezultātu fiksēšanu ar precizitāti vismaz līdz 0,01 sekundei.
	

	1.3. 
	Starta zonā tiek uzstādīti divi LED tablo, katram dalībniekam viens. Tablo nodrošina dalībnieka kārtas numura un starta laika attēlošanu. Dalībnieka kārtas numura ciparu augstums nav mazāks par 7 cm, starta laika ciparu augstums nav mazāks par 20 cm. Dalībnieka numura attēlošana var tikt īstenota tajā pašā tablo kopā ar starta laiku vai atsevišķā LED tablo. 
	

	1.4. 
	Tablo jābūt aprīkotiem ar stiprinājumiem - metāla stropēm ar cilpām un karabīnēm vai ekvivalents risinājums, kurš nodrošina to horizontālu piestiprināšanu pie konstrukcijas.
	

	1.5. 
	Iekārtas sastāvdaļas paredzētas lietošanai ārā sacensību apstākļos un nodrošina nepārtrauktu darbību mitruma, lietus un putekļu iedarbībā.
	

	1.6. 
	Iekārta darbojas ar 230 V maiņstrāvas pieslēgumu.
	

	1.7. 
	Manuālās finiša laika fiksēšanas ierīces nodrošina finiša laika fiksēšanu katrai trasei atsevišķi.
	

	1.8. 
	Nepieciešams vismaz 50 m garš sakaru kabelis komunikācijas nodrošināšanai starp galveno tiesnesi un laika tiesnesi.
	

	2. 
	Funkcionalitāte

	2.1. 
	Starts tiek uzsākts ar iekārtas manuālās pogas aktivizāciju, pēc kuras seko trīs skaidri dzirdami skaņas signāli, kuri sinhronizēti ar laika uzsākšanu.
	

	2.2. 
	Iekārta nodrošina vienlaicīgu laika fiksāciju divās paralēlās trasēs. Katram dalībniekam sistēma neatkarīgi reģistrē laiku un to sasaista ar attiecīgo starta numuru.
	

	2.3. 
	Sacensību programmatūra nodrošina maksimālā laika limita iestatīšanu 6 minūtes kā noklusējuma vērtību ar iespēju lietotājam to mainīt vismaz līdz 7 minūtēm.
	

	2.4. 
	Sacensību programmatūra nodrošina dalībnieka starta numura ievadi pirms starta un automātisku rezultāta sasaisti ar šo numuru.
	

	2.5. 
	Sacensību programmatūra nodrošina iespēju manuāli pieskaitīt soda sekundes pie laika rezultāta.
	

	2.6. 
	Sistēma nodrošina bezvadu datu pārraidi starp iekārtas komponentēm.
	

	3. 
	Programmatūra un dokumentācija

	3.1. 
	Iekārta tiek piegādāta ar programmatūru, kura darbojas vismaz Windows operētājsistēmas vidē un nodrošina rezultātu vizualizāciju datorā, datu rediģēšanu (t.sk. soda sekunžu pieskaitīšanu un labojumu veikšanu), datu saglabāšanu un eksportu vismaz Excel formātā, nodrošinot rezultātu izvadīšanu uzskatāmā tabulas formātā.
	

	3.2. 
	Sacensību programmatūra nodrošina iespēju publicēt sacensību rezultātus internetā.
	


	4. 
	Elektrības patēriņš iekārtai pie maksimālas noslodzes kWh.
	

	5. 
	Precēm jābūt jaunām nelietotām.
	

	6. 
	Visām iepirkuma priekšmeta elektriskajām un elektroniskajām sastāvdaļām jābūt marķētām ar CE atbilstības marķējumu.
	

	7. 
	Visām pārnēsājamām laika fiksēšanas iekārtas sastāvdaļām (vadības bloks, LED tablo un citi piederumi) jābūt piegādātām ar piemērotiem koferiem vai somām, kas nodrošina drošu pārvietošanu un uzglabāšanu.
	

	8. 
	Visiem piedāvātajiem tehniskās specifikācijas elementiem jābūt pilnībā savietojamiem un paredzētiem savstarpējai lietošanai.
	

	9. 
	Iekārtas uzstādīšanai un lietošanai tiek nodrošināta instrukcija latviešu valodā.
	

	10. 
	Prasības attiecībā uz personāla apmācību:
Apmācības notiek ne vēlāk kā 10 (desmit) dienu laikā no preces piegādes dienas. Apmācības tiek nodrošinātas piegādes adresē, iepriekš saskaņojot ar pasūtītāju, darba dienās no plkst. 8.00 līdz 16.30. Apmācāmo personu skaits vienā grupā – līdz 6 personām. Piegādātājs nodrošina rezultātu fiksēšanas iekārtas uzstādīšanas un pamata lietošanas apmācību.
	

	11. 
	Garantija: nav mazāk par 24 mēnešiem no preces piegādes brīža.
	

	12. 
	Piegādes adrese:  Ganību iela 63/67, Liepāja.
	

	13. 
	Piegāde: ne vēlāk kā 4 mēnešu laikā no līguma parakstīšanas dienas.
	





4. pielikums
Atklātā konkursa nolikumam
FINANŠU PIEDĀVĀJUMS
Finanšu piedāvājuma cenā ietilpst visas ar tehniskajā specifikācijā noteikto prasību izpildi saistītās izmaksas, kā arī visas ar to netieši saistītās izmaksas (personāla izmaksas, transporta pakalpojumi, tai skaitā izkraušana Pasūtītāja telpās u.c.).

	Preces nosaukums
	Cena EUR bez PVN 

	Rezultātu fiksēšanas iekārta atbilstoši tehniskajai specifikācijai
	



5. Pielikums
Atklātā konkursa nolikumam

INFORMĀCIJA PAR APAKŠUZŅĒMĒJIEM 

Informācija par apakšuzņēmējiem (ja tādi tiek piesaistīti)*:
	 Nr.
  p.k. 
	Apakšuzņēmējs:
	Izpildei nododamie pakalpojumi:

	
	Nosaukums, reģistrācijas Nr.
	Kontaktinformācija
	paraksttiesīgā persona
	raksturojums
	Nododamās līguma daļas apjoms EUR

	1.
	
	
	
	
	

	2.
	
	
	
	
	

	3.
	
	
	
	
	

	…
	
	
	
	
	


*Gadījumā, ja Līguma izpildē nav paredzēts piesaistīt apakšuzņēmējus, šī veidlapa nav jāaizpilda un nav jāiesniedz. 

6. pielikums
Atklātā konkursa nolikumam

Apakšuzņēmēja apliecinājums



Parakstot šo apliecinājumu, __________________(apakšuzņēmēja nosaukums) apliecina, ka ir informēts un piedalīsies Līguma izpildē kā apakšuzņēmējs, gadījumā, ja pretendentam __________ (pretendenta nosaukums) tiks piešķirtas tiesības slēgt Līgumu.

7. pielikums
Atklātā konkursa nolikumam

PROJEKTS 
PIEGĀDES LĪGUMS
Rīgā, 						Līguma parakstīšanas datums ir pēdējā pievienotā				                              droša elektroniskā paraksta un tā laika zīmoga datums

Valsts ugunsdzēsības un glābšanas dienests, tā <paraksttiesīgā persona> (turpmāk – Pasūtītājs), kurš rīkojas uz <pilnvarojošā dokumenta nosaukums> pamata, no vienas puses,                                          un
<uzvarētāja nosaukums>, tā <amats, vārds, uzvārds> personā (turpmāk – Piegādātājs), kurš/kura rīkojas uz <pilnvarojoša dokumenta nosaukums> pamata, no otras puses, 
turpmāk kopā saukti Puses, pamatojoties uz atklāta konkursa “Rezultātu fiksēšanas iekārta ar metāla arku” (iepirkuma identifikācijas numurs - IeM VUGD 2026/33) (turpmāk – Konkurss) rezultātiem un Piegādātāja iesniegto piedāvājumu, īstenojot projektu “Ugunsdzēsības kapacitātes stiprināšana Klaipēdas un Kurzemes reģionos ugunsgrēku mazināšanai (FireLess, LL-00275)”,  noslēdz šo piegādes līgumu (turpmāk – Līgums) par turpmāk minēto:
1.  LĪGUMA PRIEKŠMETS
1.1. Saskaņā ar Līguma nosacījumiem un atbilstoši tehniskajai specifikācijai (1. pielikums) un finanšu piedāvājumā norādītajām cenām (2. pielikums) Pasūtītājs pasūta un apmaksā, bet Piegādātājs veic rezultātu fiksēšanas iekārtas piegādi (turpmāk – prece) un latviešu valodā apmāca Pasūtītāja personālu atbilstoši Līguma 3.6. apakšpunktam;
1.2. Līgums stājas spēkā no tā parakstīšanas brīža un ir spēkā līdz saistību pilnīgai izpildei.
2. LĪGUMA KOPĒJĀ SUMMA UN NORĒĶINU KĀRTĪBA
2.1. Līguma kopējā summa bez pievienotā vērtības nodokļa (turpmāk – PVN) ir EUR <summa cipariem> (summa vārdiem), un PVN  EUR <summa cipariem> (summa vārdiem), kopā EUR <summa cipariem> (summa vārdiem) (turpmāk – Līguma summa), PVN likme tiek piemērota saskaņā ar spēkā esošo Latvijas Republikas normatīvajos aktos noteikto kārtību un apmēru.
2.2. Piegādātāja piedāvātās preces cena visā Līguma darbības laikā paliek nemainīga atbilstoši finanšu piedāvājumam (2. pielikums), kas ir Līguma neatņemama sastāvdaļa.

2.3. Līguma summa ietver visus valsts nodokļus un nodevas, izņemot PVN, kā arī visas izmaksas, kas saistītas ar Līguma izpildi, tajā skaitā personāla apmācību atbilstoši Līguma 1. pielikuma prasībām.

2.4. Pasūtītājs Līguma 2.1. apakšpunktā noteiktās Līguma kopējās summas apmaksu veic ne vēlāk kā 30 (trīsdesmit) dienu laikā pēc:


2.4.1. preces piegādes;
2.4.2. apmācības veikšanas;
2.4.3. Preču pavadzīmes - rēķina saņemšanas uz Pasūtītāja oficiālo elektronisko adresi: EINVOICE@90000049834. Rēķina izrakstīšanas pamats ir abpusēji parakstīts akts par apmācībām                     (3. pielikums)

2.5. Rēķinu par izpildītu un Pasūtītāja pieņemtu Preci Piegādātājs iesniedz Pasūtītājam strukturēto rēķinu XML formātā, kā arī pievieno pie tā rēķinu PDF formātā un pieņemšanas – nodošanas aktu PDF formātā un aktu par apmācību veikšanu, un nosūta to uz Pasūtītāja oficiālo elektronisko adresi: EINVOICE@90000049834. Visiem rēķiniem jābūt noformētiem atbilstoši Latvijas Republikas normatīvo aktu prasībām, kā arī tajos jābūt norādītiem Pasūtītāja rekvizītiem un informācijai par Līguma datumu un numuru. Ja rēķini nav noformēti atbilstoši šī Līguma punkta prasībām, Piegādātāja pienākums ir izrakstīt un nosūtīt Pasūtītājam jaunu rēķinu. Līdz brīdim, kamēr Piegādātājs nav iekļāvis rēķinā šajā punktā noteikto informāciju, uzskatāms, ka Piegādātājs rēķinu nav iesniedzis. Šajā gadījumā samaksas termiņš tiek skaitīts no brīža, kad Piegādātājs iesniedz atbilstoši Līguma noteikumiem noformētu rēķinu.

2.6. Apmaksa tiek uzskatīta par notikušu ar brīdi, kad Pasūtītājs ir iesniedzis Valsts kasē maksājuma uzdevumu par pārskaitījuma veikšanu uz Piegādātāja Līgumā norādīto norēķinu kontu.


3. PRECES NODOŠANAS UN PIEŅEMŠANAS KĀRTĪBA
3.1. Preces piegādes dienu un laiku Piegādātājs saskaņo ar Pasūtītāja atbildīgo personu vismaz                       2 (divas) dienas iepriekš telefoniski vai e-pastā.
3.2. Piegādātājs piegādā Preci ne vēlāk kā [norādīt atbilstoši piedāvājumā norādītajam termiņam] no Līguma noslēgšanas dienas, uz Pasūtītāja <adrese> (turpmāk – Piegādes vieta) darba dienās, laikā no plkst. 8.00 – 12.00 un plkst. 12.30 – 16.30.
3.3. Preces transportēšanu līdz Līguma 3.2. apakšpunktā noteiktajai piegādes vietai organizē Piegādātājs un transportēšanas izmaksas ir iekļautas Preces cenā.
3.4. Piegādātājs nodrošina Preces izkraušanu Pasūtītāja norādītajās telpās un izkraušanas izmaksas ir iekļautas Preces cenā.
3.5. Par Preces saņemšanas dienu tiek uzskatīta diena, kad Piegādātājs Pasūtītājam nodod Preci un Pušu atbildīgās personas paraksta pavadzīmi – rēķinu, kurā norādīta saņemtā Prece, tās daudzums, cena un kopējā summa. Pasūtītājs pārbauda Preces kvalitāti un atbilstību tehniskajā specifikācijā  un tehniskajā piedāvājumā noteiktajām prasībām un pieņem Preci.
3.6. Piegādātājs ne vēlāk kā 10 (desmit) dienu laikā pēc preces piegādes dienas, latviešu valodā apmāca Pasūtītāja personālu preces ekspluatācijas jautājumos (turpmāk – Apmācības) atbilstoši tehniskajā piedāvājumā (1. pielikums) norādītajam, fiksējot to aktā par apmācību veikšanu                                  (3. pielikums) un izmaksas par apmācību ir iekļautas Preces cenā. Personāla apmācības laiku saskaņo Līguma atbildīgās personas.
3.7. Ja Pasūtītājs Preču saņemšanas brīdī konstatē, ka Piegādātāja piegādātā prece ir nekvalitatīva, tad nekvalitatīvā prece netiek pieņemta un Pušu atbildīgās personas nekavējoties pēc preces                          neatbilstību/-as atklāšanas sagatavo defekta aktu (veidlapa 4. pielikums), kurā norāda preces neatbilstību/-as, ko paraksta abas Puses. Piegādātājam defekta aktā norādītās preces neatbilstība ir jānovērš par saviem līdzekļiem 10 (desmit) darba dienu laikā vai citā Pušu saskaņotā laikā, vai prece jāapmaina pret jaunu tāda paša veida preci. Ja neatbilstība netiek novērsta līdz Līguma                                       3.7. apakšpunktā noteiktajam termiņam, tad tiek piemērots līgumsods saskaņā ar Līguma                                 7.4. apakšpunktā noteikto. Defekta akts kļūst par Līguma neatņemamu sastāvdaļu.
3.8. piegādātājs neparaksta defekta aktu, defekta akts tiek uzskatīts par parakstītu ar dienu, kad  to parakstījis Pasūtītājs.
3.9. Preču pavadzīmes - rēķina parakstīšana ir iespējama vienīgi pēc defekta aktā trūkumu pilnīgas novēršanas.
3.10. Piegādātājs ir atbildīgs par piegādājamās Preces pilnīgas vai daļējas bojāejas vai bojāšanās risku līdz tās nodošanai Pasūtītājam.
3.11. Ja Piegādātājs ar Pasūtītāju nespēj vienoties, tas ir, Piegādātājs atsakās novērst precei konstatētos trūkumus, defektus vai nomainīt nekvalitatīvu preci pret kvalitatīvu preci, ko pieprasa Pasūtītājs, tad attiecīgā Puse pieaicina neatkarīgu sertificētu ekspertu (turpmāk – Eksperts), kurš izvērtē konstatētos trūkumus un iesniedz katrai Pusei rakstisku atzinumu.
3.12. Pēc atzinuma saņemšanas attiecīgā vainojamā Puse sedz Eksperta izdevumus vai atlīdzina tos otrai Pusei, kas tos jau ir segusi.
3.13. Ja Puse nepiekrīt Eksperta atzinumam, strīds izskatāms tiesā.
3.14. Nododot preci Pasūtītājam, Piegādātājam jāiesniedz dokumenti par piegādātās preces un tās sastāvdaļu izcelsmes valsti. Piegādātās preces izcelsmes valsts nedrīkst būt Krievija un Baltkrievija.
4. PASŪTĪTĀJA TIESĪBAS UN PIENĀKUMI
4.1.  Pasūtītāja tiesības:

4.1.1. saņemt kvalitatīvu un pienācīgu preci un personāla apmācību, kas atbilst normatīvajiem aktiem, standartiem un Līguma noteikumiem;

4.1.2. pieprasīt, lai Piegādātājs pārtrauc darbības, kas ir pretējas Līguma noteikumiem;

4.1.3. iesniegt iebildumus vai pieprasīt nekavējošu preces nomaiņu vai trūkumu novēršanu, ja tas neatbilst Līguma noteikumiem;

4.1.4. ja preces pārbaudes veikšanas rezultātā prece neatbilst Līguma noteikumiem, Pasūtītājam ir tiesība to nepieņemt un pieprasīt no Piegādātāja nekavējošu saistību izpildi atbilstoši Līguma noteikumiem;

4.1.5. veikt preces pārbaudi atbilstoši Līguma noteikumiem;

4.1.6. ja Piegādātājs nav pienācīgi izpildījis savas saistības un Pasūtītājam ir nodota, pārdota nepienācīgas kvalitātes prece, tas ir, ar slēptiem trūkumiem, kas var aizkavēt tās lietošanu un/vai izmantošanu, tad Pasūtītājs:

4.1.6.1. pieprasa un Piegādātājs novērš visus trūkumus vai nomaina preci un atlīdzina Pasūtītājam nodarītos zaudējumus, ja tādi ir;

4.1.6.2. atsaka Piegādātājam pieņemt preci un Piegādātājs atlīdzina Pasūtītājam nodarītos zaudējumus, ja tādi ir.

4.1.7. dot Piegādātājam saistošus norādījumus attiecībā uz Līguma izpildi, ciktāl tas nemaina vai nepapildina Līguma priekšmetu vai nepadara neiespējamu Līguma izpildi;

4.1.8. aizstāt Pasūtītāju kā līdzēju ar citu iestādi, ja Pasūtītāju kā iestādi reorganizē vai mainās tā kompetence;

4.1.9. sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvā aktā noteiktu uzdevumu vai funkciju izpildi;

4.1.10. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem.

4.2. Pasūtītāja pienākumi:

4.2.1. pieņemt no Piegādātāja kvalitatīvu un tehniskajai specifikācijai un tehniskajam piedāvājumam (1. pielikums) un Līguma noteikumiem atbilstošu Preci; 

4.2.2. Līgumā noteiktajā kārtībā un apmērā samaksāt Piegādātājam;

4.2.3. ievērot Līguma un normatīvo aktu noteikumus;

4.2.4. sniegt Piegādātājam visu nepieciešamo informāciju, materiālus un resursus, kas nepieciešama Līguma veiksmīgai izpildei;

4.2.5. laikus informēt Piegādātāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā;

4.2.6. Pasūtītājs garantē konfidencialitātes principa ievērošanu un apņemas nenodot trešajām personām Līguma izpildes gaitā iegūto informāciju par Piegādātāju, Līguma saturu un apjomu, izņemot Latvijas Republikas normatīvajos aktos noteiktajos gadījumos un kārtībā.

5. PIEGĀDĀTĀJA TIESĪBAS UN PIENĀKUMI
5.1.  Piegādātāja tiesības:
5.1.1. pieprasīt, lai Pasūtītājs pārtrauc veikt darbības, kas ir pretrunā ar Līguma noteikumiem;
5.1.2. pieprasīt no Pasūtītāja Līgumā noteiktajā kārtībā un apmērā samaksu par piegādāto preci, tajā skaitā, personāla apmācību;
5.1.3. Pieprasīt Līguma atcelšanu, ja Pasūtītāja vainas dēļ Piegādātājs vairs nav ieinteresēts Līguma izpildīšanā;
5.2. Piegādātāja pienākumi:

5.2.1. nelikt šķēršļus Pasūtītāja atbildīgajām personām veikt preces pārbaudi;

5.2.2. nodrošināt preces nodošanu noteiktajā vietā un laikā ar visiem tā piederumiem un  neatņemamajām sastāvdaļām un veikt personāla apmācību;

5.2.3. nekavējoties, tiklīdz tas kļuvis zināms, paziņot Pasūtītājam vai tā atbildīgajai personai par preces neatbilstību noteiktajai kvalitātei, kas var radīt zaudējumus Pasūtītājam;

5.2.4. neveikt darbības, kas var radīt zaudējumus, ierobežot tiesības vai kā citādi var kaitēt Pasūtītājam;

5.2.5. nodot preci Pasūtītājam ar preces pieņemšanas – nodošanas aktu atbilstoši Līguma noteikumiem;

5.2.6. saskaņot ar Pasūtītāja atbildīgo personu visas darbības, kas saistītas ar preces piegādi un personāla apmācību;

5.2.7. saņemot no Pasūtītāja attiecīgu rakstisku pieprasījumu, sniegt Pasūtītājam mutisku (telefonisku) vai rakstisku (e-pasts) atskaiti par attiecīgās preces piegādes gaitu vai Līguma izpildi;

5.2.8. laikus informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā;

5.2.9. veikt Līguma izpildi ar saviem spēkiem, resursiem un līdzekļiem, tajā skaitā segt neparedzamus izdevumus, kas nav iekļauti maksā par preci;

5.2.10. informēt Pasūtītāju, ja Piegādātājam tiek piemērotas Līguma 8.10.16. apakšpunktā minētās sankcijas;

5.2.11. garantēt konfidencialitātes principa ievērošanu un nenodot trešajām personām Līguma izpildes gaitā iegūto informāciju par Pasūtītāju, Līguma saturu un apjomu, izņemot Latvijas Republikas normatīvajos aktos noteiktajos gadījumos un kārtībā.

6. PRECES KVALITĀTES UN GARANTIJAS NOSACĪJUMI
6.1. Piegādātājs garantē, ka piegādātā prece būs augstas kvalitātes un atbildīs Līguma 1. pielikumā noteiktajai tehniskajai specifikācijai un tehniskajam piedāvājumam, kā arī visu to Latvijas Republikas spēkā esošo normatīvo aktu prasībām, kas uz to attiecas. 

6.2. Pasūtītājam ir tiesības jebkurā brīdī veikt preces pārbaudi, pārliecinoties, ka preces kvalitāte un tehniskie raksturlielumi atbilst Konkursā iesniegtajam piedāvājumam un Līguma 1. pielikumā noteiktajām prasībām. 

6.3. preces garantijas termiņš tiek noteikts atbilstoši tehniskajai specifikācijai no pavadzīmes (rēķina) abpusējas parakstīšanas dienas. Garantija attiecas gan uz preci, gan arī uz tās sastāvdaļām.

6.4. Garantijas laikā Piegādātājs bez maksas novērš precei visus konstatētos un radušos trūkumus vai apmaina preci pret tāda paša veida preci atbilstoši Līguma un normatīvo aktu noteikumiem, ja Pasūtītājs ir ievērojis preces ekspluatācijas noteikumus.

6.5. Ja garantijas laikā Pasūtītājs konstatē preces vai jebkuras tās sastāvdaļas neatbilstību, atklātu vai slēptus trūkumu, defektu, neatbilstību tehniskajai specifikācijai un tehniskajam piedāvājumam, kā arī visu to Latvijas Republikas spēkā esošo normatīvo aktu prasībām (turpmāk — Neatbilstošā prece), Pasūtītājs par to sagatavo defekta aktu, nepieciešamības gadījumā pieaicinot ekspertus vai speciālistus. Pasūtītājs defekta aktu par Neatbilstošo preci (turpmāk — Pretenzija), nosūta Piegādātājam rakstiski uz 12.1.2. apakšpunktā minēto Piegādātāja e-pasta adresi.

6.6. Piegādātājs apņemas 10 (desmit) darba dienu laikā vai Pusēm sasvstarpēji vienojoties citā termiņā no Pasūtītāja defekta akta saņemšanas dienas par Neatbilstošu preci bez papildus samaksas novērst konstatēto neatbilstību vai, ja tas nav iespējams, veikt Neatbilstošās preces nomaiņu pret preci, kuru Pasūtītājs atzīst par atbilstošu Līguma prasībām.



7. PUŠU ATBILDĪBA
7.1. Par Līguma minēto saistību neizpildi vai nepienācīgu izpildi vainīgā Puse atlīdzina otrai Pusei nodarītos zaudējumus.

7.2. Pusēm vai to atbildīgajām personām nav tiesību pieprasīt to, kas nav ar Līgumu vai normatīvajiem aktiem tām piešķirts.

7.3. Iestājoties nepārvaramas varas apstākļiem Puses nav savstarpēji atbildīgas.

7.4. Ja Piegādātājs nenodod preci Pasūtītājam Līguma 3.2. apakšpunktā noteiktajā termiņā, tad tas maksā Pasūtītājam līgumsodu 0,5% (nulle komats piecu procentu) apmērā no Līguma summas, par katru nokavēto darba dienu, bet ne vairāk kā 10% (desmit procentus) no Līguma summas.

7.5. Ja Pasūtītājs ir pārkāpis Līgumā paredzēto norēķinu kārtību, tad tas maksā Piegādātājam līgumsodu 0,5% (nulle komats piecu procentu) apmērā no laikā nesamaksātās summas par katru nokavēto darba dienu, bet ne vairāk kā 10% (desmit procentus) no laikā nesamaksātās summas.

7.6. Ja Piegādātājs neievēro Līguma 6.6. apakšpunktā minētos termiņus, tad tas maksā Pasūtītājam līgumsodu 0,5% (nulle komats piecu procentu) apmērā no Neatbilstošās preces summas, par katru nokavēto darba dienu, bet ne vairāk kā 10% (desmit procentus) no Neatbilstošās preces summas.

7.7. Ja Piegādātājs ir nokavējis Līguma 6.6. apakšpunktā noteikto termiņu vairāk kā 30 (trīsdesmit) dienām, tad Piegādātājam ir pienākums 15 (piecpadsmit) darba dienu laikā no vēstules par termiņa nokavējumu nosūtīšanas dienas atmaksāt Pasūtītājam par Neatbilstošo preci samaksāto naudas summu.

7.8. Gadījumā, ja Līgums tiek izbeigts saskaņā ar Līguma 8.10.9. apakšpunktu, Pasūtītājs piemēro Piegādātājam līgumsodu 10% (desmit procentu) apmērā no Līguma kopējās summas.

7.9. Pasūtītājs neatbild par Piegādātāja zaudējumiem, kas rodas cēloņsakarībā ar nepārvaramu varu un/vai Piegādātāja paša darbību vai bezdarbību.

7.10. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Piegādātāja puses.

7.11. Piegādātājs ir atbildīgs par piegādājamās preces pilnīgas vai daļējas bojāejas vai bojāšanas risku līdz tās nodošanai Pasūtītājam.

7.12. Risku par Līgumā neparedzētām piegādēm, darbiem un pakalpojumiem, kas nepieciešami Līguma pilnīgai izpildei (turpmāk – neparedzētie darbi), uzņemas Piegādātājs, izņemot, ja:
7.12.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
7.12.2. neparedzētie darbi ir ierosināti pēc Pasūtītāja iniciatīvas, Pasūtītājs precizējot vai papildinot Līguma priekšmetu;
7.12.3. Līgums objektīvu, no Piegādātāja gribas neatkarīgu iemeslu dēļ, nav izpildāms, ja netiek veikti neparedzētie darbi.
7.13. Līgumsodu:
7.13.1. Pasūtītājs ir tiesīgs ieturēt no Piegādātāja, veicot Līgumā paredzētos maksājumus, vai arī izrakstot atsevišķu rēķinu;
7.13.2. Piegādātājs ir tiesīgs ieturēt no Pasūtītāja izrakstot atsevišķu rēķinu. 
7.14. Aprēķinātos līgumsoda procentus Pusei ir pienākums apmaksāt 10 (desmit) darba dienu laikā pēc otras Puses attiecīgā rēķina iesniegšanas. 
7.15. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākās nākamajā darba dienā pēc Līgumā noteiktās saistības izpildes termiņa un ietver dienu, kurā saistība izpildīta.
7.16. Līgumsoda samaksa Pusi neatbrīvo no saistību izpildes un zaudējumu atlīdzības pienākuma. Nokavējuma gadījumā vispirms tiek ieskaitīta pamatparāda samaksa un tikai pēc pamatparāda samaksas līgumsods.
8. LĪGUMA GROZĪJUMU IZDARĪŠANAS UN LĪGUMA IZBEIGŠANAS KĀRTĪBA
8.1. Līgumu var papildināt, grozīt (izņemot Līguma cenas palielināšanu) vai izbeigt, Pusēm savstarpēji vienojoties. Visi labojumi un papildinājumi tiek noformēti rakstiski un tie stājas spēkā tikai tad, kad tos ir parakstījušas abas Puses. 
8.2. Visi Līguma pielikumi, vienošanās, papildinājumi, un grozījumi, kas ir parakstīti Pusēm vienojoties, ir Līguma neatņemama sastāvdaļa.
8.3. Visi Līguma grozījumi tiek numurēti.
8.4. Līgumu var grozīt tikai tad, ja Līguma grozījumi ir nebūtiski vai ja Līguma grozījumu iespēja ir paredzēta Publisko iepirkumu likumā (turpmāk – PIL). 
8.5. Līguma grozījumu būtiskumu Pasūtītājs izvērtē, ņemot vērā PIL noteikumus un publisko iepirkumu jomā kompetentu iestāžu izstrādātos metodiskos norādījumus un vadlīnijas.
8.6. Puses Līgumu izbeidz, ja turpmāku Līguma izpildi padara neiespējamu vai apgrūtina nepārvarama vara.
8.7. [bookmark: _Ref361171803]Būtiski Līguma nosacījumu grozījumi atbilstoši PIL 61. panta noteiktajam, ir pieļaujami, ja:
8.7.1. tehniskajā specifikācijā un tehniskajā piedāvājumā noteiktais preces, tās sastāvdaļu vai uz preces uzstādīto sistēmu ražotājs izbeidz tehniskajā specifikācijā un tehniskajā piedāvājumā norādīto preču/materiālu/sistēmu ražošanu, par ko Piegādātājs ir iesniedzis attiecīgu apliecinājumu;

8.7.2. Piegādātājs ir iesniedzis objektīvu pamatojumu par tehniskajā specifikācijā un tehniskajā piedāvājumā paredzēto preču/materiālu nomaiņai, piedāvāto preču/materiālu tehniskajiem un funkcionālajiem parametriem un to izcenojumiem, kas pamato materiālu līdzvērtību ar Piegādātāja Konkursa piedāvājumā iesniegto;

8.7.3. Pēc Līguma noslēgšanas ražotāji precēm ir raduši inovatīvus risinājumus, par kuriem Pusēm objektīvu apsvērumu dēļ nebija zināms Līguma noslēgšanas brīdī vai arī to piedāvāšana nebija iespējama Konkursa norises laikā, un Piegādātājs to ir gatavs piegādāt par ne lielāku cenu, kā tā piedāvājumā norādīto;

8.7.4. Pusēm savstarpēji vienojoties ir tiesības pagarināt Līguma 3.2. apakšpunktā noteikto termiņu, ja:

8.7.4.1. piegādes termiņa pagarināšanas nepieciešamība ir radusies nepārvaramas varas dēļ vai tai ir cits objektīvs no Piegādātāja gribas neatkarīgs iemesls, kuru Piegādātājs iepriekš nevarēja paredzēt un novērst;
8.7.4.2. piegādes termiņa pagarināšanas nepieciešamība ir radusies no Pasūtītāja atkarīgu apstākļu dēļ;
8.7.4.3. ir pārtraukta vai kavēta Pasūtītāja īstenota ārvalstu finanšu instrumenta finansēta projekta ieviešana, kura ietvaros noslēgts Līgums;
8.7.4.4. ir pārtraukta vai kavēta citas iestādes īstenota ārvalstu finanšu instrumenta finansēta projekta ieviešana, un tas ir saistīts ar Līguma izpildi.

8.8. Piegādātājam ir pienākums savlaicīgi informēt Pasūtītāju un iesniegt apstiprinošus dokumentus par apstākļiem, kas radušies pēc Līguma noslēgšanas un kuru dēļ ir traucēta saistību izpilde, un ir nepieciešams veikt būtiskus grozījumus Līgumā.

8.9. Pēc Piegādātāja priekšlikuma iesniegšanas Līguma 8.7. apakšpunktā noteiktajos gadījumos Puses var vienoties par tehniskās specifikācijas un tehniskā piedāvājuma grozīšanuvai Piegādes termiņa pagarināšanu, ja ir saņemti Līguma 8.8. apakšpunktā noteiktie grozījumi nepieciešamību pamatojošie dokumenti. Līguma 8.7.4. apakšpunktā noteiktajos gadījumos, Piegādes termiņš var tikt pagarināts par tādu, kāds objektīvi ir nepieciešams, lai izpildītu Līguma saistības.

8.10. Pasūtītāja ir tiesības vienpusēji izbeigt Līgumu, par to rakstiski paziņojot Piegādātājam, šādos gadījumos:


8.10.1. ja Piegādātājs 30 (trīsdesmit) dienu laikā no piegādes termiņa notecējuma nav nodevis preci Pasūtītājam, un termiņa kavējumā nav vainojams pats Pasūtītājs; 

8.10.2. ja Piegādātājs neievēro Līguma 3.7. un 6.6. apakšpunktā noteikto un atkārtoti piegādā preci, kura neatbilst Līguma 1. pielikumā noteiktajai tehniskajai specifikācijai un tehniskajam piedāvājumam;

8.10.3. ja Piegādātājs kavē Līguma 3.7. un 6.6. apakšpunktā noteikto termiņu ilgāk par 30 (trīsdesmit) dienām;

8.10.4. prece neatbilst Līgumam un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs;

8.10.5. Piegādātājs Līguma izpildes laikā sniedzis nepatiesas vai nepilnīgas ziņas vai apliecinājumus;

8.10.6. Piegādātājs Līguma izpildes laikā veicis prettiesisku darbību;

8.10.7. bez Pasūtītāja piekrišanas ir ierosināts Piegādātāja tiesiskās aizsardzības process;

8.10.8. ir pasludināts Piegādātāja maksātnespējas process vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;

8.10.9. Piegādātājs pārkāpj vai nepilda citu būtisku Līgumā paredzētu pienākumu;

8.10.10. Piegādātājs Pasūtītājam nodarījis zaudējumus;

8.10.11. Piegādātājs ir patvaļīgi pārtraucis Līguma izpildi, tai skaitā, ja Piegādātājs nav sasniedzams juridiskajā adresē;

8.10.12. Pasūtītājs konstatē Līguma 4.1.4. vai 4.1.6. apakšpunktā minēto;

8.10.13. citos Līgumā noteiktajos gadījumos;

8.10.14. Līgumā ir izdarīti būtiski grozījumi, kas nav pieļaujami saskaņā ar Publisko iepirkumu likuma 61. panta pirmo daļu;

8.10.15. ārējā normatīvajā aktā noteiktajos gadījumos;

8.10.16. ja Līgumu nav iespējams izpildīt tādēļ, ka Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

8.10.17. ja uz Piegādātāju Līguma spēkā esības laikā iestājas kāds no nosacījumiem, kas izriet no Padomes 2022. gada 8. aprīļa Regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā                                         5. k. panta 1. punktā noteiktā.

8.10.18. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25% (divdesmit pieci procenti) vai lielākā apmērā no līgumcenas, un minētā korekcija izriet no Piegādātāja pieļauta Līguma pārkāpuma;

8.10.19. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100% (viens simts procentu) apmērā.

8.11. Papildus Līguma 8.10. apakšpunktā noteiktajiem gadījumiem, Pasūtītājs Līgumu var vienpusēji izbeigt šādos gadījumos: 
8.11.1.1. turpmāku Līguma izpildi padara neiespējamu nepārvarama vara;
8.11.1.2. Pasūtītājam objektīvu iemeslu dēļ ir nepieciešams Līgumu izbeigt un Pasūtītājs par to ir rakstiski paziņojis Piegādātājam 30 (trīsdesmit) dienas pirms Līguma izbeigšanas;
8.11.1.3. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs plānoja izmantot Līgumā paredzēto maksājuma saistību segšanai.
8.12. Piegādātājs ir tiesīgs vienpusēji izbeigt Līgumu, ja Pasūtītājs kavē Līguma 2.4. apakšpunktā norādīto termiņu ilgāk par 30 (trīsdesmit) dienām.

8.13. Pasūtītājam ir tiesības apturēt Līguma izpildi uz laiku šādos gadījumos:
8.13.1. Ministru kabinetā ir ierosināta attiecīgā ārvalstu finanšu instrumenta plānošanas perioda prioritāšu un aktivitāšu pārskatīšana un saistībā ar to Pasūtītājam var tikt samazināts vai atsaukts ārvalstu finanšu instrumenta finansējums, ko Pasūtītājs bija paredzējis izmantot Līgumā paredzēto maksājuma saistību segšanai;
8.13.2. saskaņā ar ārvalstu finanšu instrumenta vadībā iesaistītas iestādes vai Ministru kabineta lēmumu. 
8.14. Gadījumā, ja iestājas vismaz viens no Līguma 8.13. apakšpunktā noteiktajiem apstākļiem un Pasūtītājs par to rakstveidā ir informējis Piegādātāju, Līguma izpildi var apturēt uz laiku līdz                                30 (trīsdesmit) dienām.
8.15. Puses ir tiesīgas savstarpēji vienojoties izbeigt Līgumu pirms termiņa. 

8.16. Līgums saskaņā ar Līguma 8.10., 8.11. un 8.12. apakšpunktiem uzskatāms par izbeigtu pēc attiecīgās Puses paziņojuma iesniegšanas dienas. Līguma izbeigšanas termiņš ir atkarīgs no Līguma 13.6. apakšpunktā norādītā paziņošanas veida.

9. NEPĀRVARAMA VARA
9.1. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības dēļ vai kas kavē vienu no Pusēm veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus. 9.9
9.2. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība vai blokādes, varas un pārvaldes institūciju rīcība, normatīvu aktu, kas būtiski ierobežo un aizskar Puses tiesības un ietekmē uzņemtās saistības, pieņemšana un stāšanās spēkā, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
9.3. Līgumā par nepārvaramas varas apstākļiem atzīst notikumu:
9.3.1. no kura nav iespējams izvairīties un kura sekas nav iespējams pārvarēt; 
9.3.2. kuru Līguma slēgšanas brīdī nebija iespējams paredzēt;
9.3.3. kas nav radies Puses vai tās kontrolē esošas personas rīcības dēļ;
9.3.4. kas padara saistību izpildi ne tikai apgrūtinošu, bet neiespējamu.
9.4. Līgums par nepārvaramas varas apstākļiem neatzīst Piegādātāja preces defektus vai to piegādes kavējumus (ja vien minētās problēmas neizriet tieši no nepārvaramas varas), darba strīdus vai streikus.
9.5. Puse, kura atsaucas uz nepārvaramas varas vai ārkārtēja rakstura apstākļu darbību, nekavējoties                   3 (trīs) darba dienu laikā par šādiem apstākļiem rakstveidā jāziņo otrai Pusei. Paziņojumā jānorāda, kādā termiņā iespējama vai paredzama Līgumā paredzēto saistību izpilde, un pēc pieprasījuma šādam paziņojumam ir jāpievieno izziņa, kuru izsniegusi kompetenta institūcija un kura satur nepārvaramas varas vai ārkārtējo apstākļu darbības apstiprinājumu un to raksturojumu. Savlaicīga paziņojuma neiesniegšana Pusei liedz tiesības atsaukties uz nepārvaramas varas apstākļiem.
9.6. Ja Līguma 9.2. un 9.3. apakšpunktā minētie apstākļi turpinās ilgāk par 3 (trīs) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz                                       15 (piecpadsmit) darba dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies izbeidzot Līgumā noteiktās saistības.
10. DATU AIZSARDZĪBA
10.1. Līguma izpildes ietvaros kāda no Pusēm nodod otrai Pusei fizisko personu personas datus, (turpmāk – dati), tad Puse, kura nodod datus, ir atbildīga par nodoto datu pareizību un to, ka tā ir tiesīga  nodot datus otrai Pusei. Līguma izpildes ietvaros saņemtos datus Puses apņemas apstrādāt  tikai Līguma mērķu sasniegšanai. Apstrādājot  datus, Pusēm ir pienākums ievērot Latvijas Republikā saistošo spēkā esošo tiesību aktu prasības. Apstrādājot  datus, Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.

10.2. Katra Puse var  pieprasīt, lai otrā Puse papildina vai izlabo datus, vai pārtrauc attiecīgās Puses nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Līguma  mērķiem, šādu pieprasījumu nosūtot elektroniski uz Piegādātāja e-pasta adresi: <Piegādātāja e-pasta adrese> un/vai uz Pasūtītāja e-pasta adresi: <Pasūtītāja e-pasta adrese>.

10.3. Puses apliecina, ka Līgumā norādītā informācija par Puses atbildīgo personu datu iesniegšanu otrai Pusei ir saskaņota ar attiecīgajām Puses atbildīgajām personām un tās ir informētas par viņu personas datu iekļaušanu Līgumā, nodošanu otrai Pusei, ievadīšanu un apstrādi Pušu datu bāzēs, lai izmantotu Līguma 1.daļā minēto mērķu sasniegšanai.

10.4. Puses uzņemas atbildību par visām materiāla un/vai cita rakstura sekām gadījumā, ja šajā Līguma nodaļā Pušu sniegtais apliecinājums izrādīsies nepatiess un Puses ar atbildīgajām personām nebūs saskaņojušas datu apstrādi.

11. APAKŠUZŅĒMĒJI 
11.1.  Piegādātājs ar Līgumu pielīgto saistību izpildē nav <ir> piesaistījis apakšuzņēmējus <<nosaukums, reģistrācijas numurs, adrese> un par šiem apakšuzņēmējiem nodoto darbu apjomu Līguma izpildē atbild pilnā apmērā tāpat kā par savu izpildi.> (ja Piegādātājs ir piesaistījis apakšuzņēmējus). 

11.2. Apakšuzņēmēju nomaiņa vai jaunu apakšuzņēmēju piesaiste Līguma izpildē tiek veikta saskaņā ar PIL 62. pantu. 
12. PUŠU ATBILDĪGĀS PERSONAS
12.1. Puses vienojas, ka ar Līguma izpildi saistītos jautājumus risinās šādas Pušu atbildīgās personas:
12.1.1. Pasūtītāja atbildīgā persona Līguma izpildes laikā: <amats, vārds, uzvārds, tālrunis, mobilais tālrunis, elektroniskā pasta adrese>.
12.1.2. Piegādātāja atbildīgā persona Līguma izpildes laikā: <amats, vārds, uzvārds, tālrunis, mobilais tālrunis, elektroniskā pasta adrese>.
12.2. Pušu atbildīgajām personām ir šādas tiesības:
12.2.1. saskaņot preces skices un aprakstus;
12.2.2. parakstīt rēķinu (pavadzīmi);
12.2.3. parakstīt pieņemšanas – nodošanas aktu;
12.2.4. parakstīt Aktu par transportlīdzekļa pieņemšanu - nodošanu;
12.2.5. pieteikt un saskaņot preces saņemšanas laiku;
12.2.6. risināt jautājumus, kas saistīti ar preces piegādes termiņa nokavējumu, neatbilstošu preci, tai skaitā Preces apmaiņu pret atbilstošas kvalitātes preci;
12.2.7. pieteikt un saskaņot personāla apmācības veikšanas kārtību.
12.2.8. risināt citus organizatoriskos jautājumus, kas saistīti ar Līguma izpildi. 
12.3. Atbildīgajām personām nav tiesību veikt labojumus vai izdarīt grozījumus Līgumā vai tā pielikumos. 
12.4. Atbildīgās personas, veicot savstarpējo saraksti, izmanto Līguma 12.1. apakšpunktā minētos rekvizītus (tālruņu numurus un e-pasta adreses).
12.5. Attaisnojuma dokumentus no Pasūtītāja puses paraksta attiecīgās struktūrvienības atbildīgais nodarbinātais.
13. PAPILDUS NOTEIKUMI
13.1. Puse, kura nepārvaramas varas apstākļu ietekmē nav spējīga izpildīt saistības par to nekavējoties rakstiski un telefoniski informē otru Pusi, norādot visus apstākļus.
13.2. Jebkuras Pušu nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas.
13.3. Gadījumā, ja Puses 30 (trīsdesmit) dienu laikā nespēj vienoties, strīds var tikt risināts Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā Latvijas Republikas tiesā.
13.4. Pienākumi un tiesības, kas nav ietvertas Līgumā, tiek regulētas atbilstoši Latvijas Republikas normatīvajiem aktiem.
13.5. Parakstot Līgumu abas Puses apliecina, ka ir tiesīgas un pilnvarotas parakstīt šāda satura Līgumu.
13.6. Par Pušu iesniegumu, pretenziju, paziņojumu vai brīdinājumu (turpmāk - Paziņojums) iesniegšanas (paziņošanas) dienu uzskatāma:
13.6.1. septītajā  diena pēc tam, kad Paziņojums nodots pastā, nosūtīšanai uz otras Puses juridisko adresi ar ierakstītu pasta sūtījumu;
13.6.2. diena, kad Paziņojums iesniegts otrai Pusei pret tās pārstāvja parakstu;
13.6.3. Paziņojums, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.
13.7. Ja kāds no Līguma punktiem zaudē spēku vai ir pretrunā ar jaunizdotajiem normatīvajiem aktiem, tad tas neietekmē pārējo punktu spēkā esamību, bet nepieciešamības gadījumā maināmi atbilstoši spēkā esošajiem normatīvajiem aktiem, lai tiktu izpildītas Līgumā noteiktās saistības.
13.8. Ja kādas Puses rekvizīti tiek mainīti, tā 5 (piecu) darba dienu laikā rakstiski paziņo otrai Pusei tās jaunos rekvizītus.
13.9. Ja kādai no Pusēm mainās par Līguma izpildi atbildīgās personas un Puse par to otrai Pusei ir rakstiski paziņojusi 5 (piecu) darba dienu laikā, tad minētā informācija tiek pievienota Līgumam un kļūst par Līguma neatņemamu sastāvdaļu, bez vienošanās par grozījumiem noslēgšanas.
13.10. Līgumā vienskaitlī lietotiem terminiem ir tāda pati nozīme kā daudzskaitlī, un, ja saturs to pieprasa, termins vienskaitlī jāsaprot kā lietojams daudzskaitlī, un atbilstoši termins daudzskaitlī jāsaprot kā lietojams vienskaitlī. Virsraksti Līgumā ir lietoti tikai ērtības labad un nav izmantojami Līguma būtisku noteikumu tulkojumā.
13.11. Neparedzētus izdevumus, kas nav iekļauti Līgumā, bet nepieciešami pilnīgai Līguma izpildei, sedz Piegādātājs.
13.12. Līgums kopā ar pielikumiem sagatavots ar vienādu juridisko spēku. Līgumu un tā pielikumus paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai pusei ir pieejams abpusēji parakstīts Līgums elektroniskā formātā.
14. PUŠU REKVIZĪTI UN PARAKSTI

	PASŪTĪTĀJS
Ugunsdrošības un civilās aizsardzības koledža
<rekvizīti>

_______________________________
<amats, vārds, uzvārds>
<datums>
	PIEGĀDĀTĀJS
<uzvarētāja nosaukums>
<rekvizīti>

_____________________________
<amats, vārds, uzvārds>
<datums>

	DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
Līguma 3. pielikums
Akts par apmācību
 [vieta]
______________________
  (akta parakstīšanas datums)

Saskaņā ar starp Valsts ugunsdzēsības un glābšanas dienestu (turpmāk – Pasūtītājs) un <Iepirkuma uzvarētāja nosaukums> (turpmāk – Piegādātājs), turpmāk kopā – Puses, <datums> noslēgto Piegādes līgumu Nr.<numurs>, paraksta aktu un apliecina, ka Piegādātājs laikā no <apmācību sākuma datums> līdz <apmācību beigu datums> ir apmācījis zemāk norādīto Pasūtītāja personālu – <skaits> personas saskaņā ar tehniskās specifikācijas un tehniskā piedāvājuma prasībām:
	
	Nr.p.k.
	VĀRDS UZVĀRDS (apmācāmā)
	Paraksts

	
	
	

	
	
	

	
	
	

	
	
	



Akts sagatavots latviešu valodā uz __ (<skaits vārdiem>) lapām 2 (divos) identiskos eksemplāros, no kuriem viens eksemplārs tiek nodots Piegādātāja atbildīgajai personai, otrs eksemplārs tiek nodots Pasūtītāja atbildīgajai personai. Abiem akta eksemplāriem ir vienāds juridisks spēks.
 

	Pasūtītāja atbildīgā persona:
	Piegādātāja atbildīgā persona:

	

(vārds, uzvārds)
	

(vārds, uzvārds)



2
	


Līguma 4. pielikums
DEFEKTA AKTS

Rīgā							 							202_.gada __.____________

	Preces  vienības nosaukums
	Preces daudzums
(gab.)
	Konstatētais defekts
	Defekta novēršanas veids
	Defekta novēršanas termiņš
	Defektu konstatējošās personas
(vārds, uzvārds)
	Atzīme par novērsto defektu

	
	
	
	
	
	
	

	
	
	
	
	
	
	


Defekta akts sagatavots uz __ (_______) lapām, pa vienam eksemplāram katrai no Pusēm.
Defekta aktu sagatavoja:
1) Pasūtītāja atbildīgā persona: __________________________________________________________________
(amats, vārds, uzvārds)

      __________________________________________________________________
(Pasūtītāja nosaukums, adrese, reģ.Nr).

2) Piegādātāja atbildīgā persona: __________________________________________________________________ 
(amats, vārds, uzvārds)

                                                                               __________________________________________________________________





